Centenars de persones participen en la manifestació contra la violència masclista a Sagunt
26 de novembre 2019

![](/media/vqulsqom/27img_9135_cuerpo1.jpg)  
![](/media/3pvlk52w/27img_9112_cuerpo2.jpg)  

  

Sagunt es bolca en una multitudinària manifestació contra la violència masclista que es va celebrar durant la vesprada d'ahir amb motiu del 25N, Dia Internacional per l'Eliminació de la Violència de Gènere. La ciutadania va eixir al carrer i van participar en l'esdeveniment convocat per Moviment Eva i la Coordinadora Feminista del Camp de Morvedre, amb la col·laboració de l'IES Clot del Moro i el Projecte Madeixes contra la violència masclista.

  

La manifestació va estar encapçalada per les organitzacions convocants i altres organitzacions de dones del municipi, com és el cas d'Amigas Superviventes, i va comptar amb representants de l'Equip de Govern (PSPV-PSOE, Compromís i EU) i d'altres grups polítics del consistori (IP, PP i Ciutadans). Entre ells, va destacar la presència de l'alcalde de Sagunt, Darío Moreno; i el president de la Diputació de València, Toni Gaspar.

  

![](/media/ckdah25w/27img_9188_cuerpo3.jpg)  
![](/media/bzqng0va/26img_9182_cuerpo4.jpg)  
![](/media/elcckqxi/26img_9203_cuerpo5.jpg)  
![](/media/yg5jbwmu/26img_9209_cuerpo6.jpg)  
![](/media/jflnn25h/25img_9169_cuerpo8.jpg)  
  

La marxa es va iniciar a les 18.30 hores en la Tinència d'Alcaldia del Port de Sagunt i va recórrer l'avinguda Camp de Morvedre del Port de Sagunt. Va concloure en la rotonda on es creuen els carrers Periodista Azzati i Alcalá Galiano. Ací, enfront de l’escultura de la Tolerància, es van depositar les pancartes utilitzades en la manifestació i llaços de color morat en record a les dones assassinades enguany. En este punt es va fer lectura d'un manifest i dels noms de totes les dones que han sigut assassinades per violència de gènere en l'últim any, a més de retre homenatge als orfes que estes han deixat els noms dels quals van ser llegits a manera de denúncia i record. Cal recordar que enguany el total de dones víctimes que han mort per esta causa és de 52, i que des de 2003 la xifra de dones assassinades ascendix a les 1.028. A més, la violència de gènere ha deixat 37 menors orfes des de l'any 2013 i sis xiquets morts per esta mateixa causa.

  

És important recordar que en l'última sessió plenària del passat mes d'octubre es va presentar una moció conjunta de diferents grups polítics amb la qual l'Ajuntament va mostrar la seua ferma condemna davant qualsevol expressió de violència contra les dones i xiquetes i de totes i cada de les múltiples manifestacions. Esta proposta va ser aprovada amb els vots a favor de tots els grups polítics excepte Vox.

  

![](/media/b3pff5ie/25img_9223_cuerpo7.jpg)  
![](/media/35qfro43/24img_9219_cuerpo12.jpg)  

![](/media/pmjcx13o/25img_9147_cuerpo9.jpg)  
![](/media/4lnj0tz5/25img_9150_cuerpo10.jpg)  
![](/media/igsjrulr/24img_9146_cuerpo11.jpg)  

  

Les activitats organitzades per l'Àrea d'Igualtat de l'Ajuntament de Sagunt amb motiu del 25 N continuaran esta vesprada amb la xarrada ‘Violència de gènere i restitució de menors’ a càrrec d'Amparo Vicó, experta en violència de gènere en l'àmbit familiar. Esta activitat serà a les 18 hores en les dependències municipals de l'Àrea d'Igualtat, als jardins del Centre Cívic del Port de Sagunt.

  

Per a demà dimecres, 27 de novembre, la regidoria d'Igualtat ha programat la conferència ‘El masclisme i la negació de la violència de gènere’, de Miguel Lorente, director de la Unitat d'Igualtat de la Universitat de Granada i tot un referent en la lluita contra la violència de gènere, ja que va ser delegat de Govern per a la Violència de Gènere des de 2008 fins a 2011. La xarrada començarà a les 19.30 hores al Teatre Municipal de Begonya del Port de Sagunt.​

  

![](/media/n3wbbynk/24img_9116_cuerpo14.jpg)  
![](/media/jmolmdz2/24img_9197_cuerpo13.jpg)  
  

*   [](http://www.facebook.com/sharer.php?u=https://aytosagunto.es/va/actualitat/centenars-de-persones-participen-en-la-manifestacio-contra-la-violencia-masclista-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/centenars-de-persones-participen-en-la-manifestacio-contra-la-violencia-masclista-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/centenars-de-persones-participen-en-la-manifestacio-contra-la-violencia-masclista-a-sagunt/ "Linked In")
*   [](mailto:?body=https://aytosagunto.es/va/actualitat/centenars-de-persones-participen-en-la-manifestacio-contra-la-violencia-masclista-a-sagunt/)